Lîbyayî Dijî Betalkirina Hilbijartinan Xwepêşandanan Dikin
Şêwirmenda taybet ya NY Stephanie Williams dibêje gelê Lîbyayê darxistina hilbijartinan daxwaz dike.
Li Lîbyayê çend berbijerên parlementoyê îro Înîyê jiber betalkirina hilbijartinên seroktîyê ku divê îro batana kirin, bo xwepêşandanên li serenserê welêt bang kirin. AlSalhen AlNihoom, berbijarê parlemanê ji bajarê Bîngazî yê rojhilat, li ser rûpela xwe ya Facebookê bang kir. “Pasîf nebin. Dakevin kolanan û nêrînên xwe bînin ziman. Wan mecbûr bikin ku rêzê li vîyana we bigirin, "AlNihoom got. Gelek berbijerên parlementoyê afîşek ku banga xwepêşandanên bi navê "Înîya Rizgarîyê" dike, belav kirin. Di afîşê de daxwazên xwepêşanderan ya bo darxistina hilbijartinan 24'ê Berfanbara 2022'an wek roja dawî dîyar dike. Di destpêka vê hefteyê de, nêzî 50 endam û berbijerên parlamentoyê betalkirina dengdanê şermezar kirin. Wan bi daxuyaniyeke hevpar ji komîsyonê daxwaz kirin ku bo darxistina hilbijartinan rojek din were dîyar kirin. Hevdem, di daxuyaniyê de bang li Lîbyayîyan hat kirin ku bo parastina "mafê welatekî ewle, aram û serwer" dakevin kolanan. Tevî ku ne diyar bû ka ewê Lîbyayî di çi astê de bi eşkereyî wepêşandanan bikin jî , ev banga xeterîyên ser aramîya welatê dewelemendê petrolê ku bo mîlîsan stargeh e û hîn jî bi sedema dubendîya rojhilat-rojava ve perçe bûye, dide ber çavan. Komîsyona hilbijartinan ya parlementoyê ya Lîbyayê roja Çarşemê paşxistina hilbijartinan pêşnîyar kir. Komîsyonê darxistina hilbijartina seroktîyê di 15 Berfanbara 2022'an de pêşnîyar kir û daxwaz kir ku hilbijartinên parlementoyê jî bila 15 Sibatê de werin kirin. Lê, ji hêla hêzên hevrik yên welat ve heya niha li ser ti tarîxeke bi fermî nehatiye destnîşan kirin yan lihev kirin. Sekreterê Giştî yê Neteweyên Yekbûyî (NY) Antoni Guterres roja Pêncşemê got ku divê hilbijartin "di şert û mercên guncaw de" bên kirin, li gor daxuyanîya berdevikê wî. Guterres soz da ku NY dê piştgirîkirina hewlên Lîbyayê bidomîne, jibo çareserîya kêşeyan û demûdest darxistina hem hilbijartinên seroktîyê û hem jî yên parlamentoyê. Şêwirmenda taybet ya NY Stephanie Williams jî roja Pêncşemê dîyar kir ku di hevdîtinên li seranserê Lîbyayê de wê bi berdewamî bihîstiye ku gel daxwaza hilbijartinan dikin. "Ez bang li sazîyên têkildar dikim ku rêz û piştgirî bidin vîna 2.8 mîlyon Lîbyayî yên ku bo hilbijartinan xwe qeyd kirine," Williams got. Li Lîbyayê pêkanîna hilbijartinan bo nexşerêya NY ya bo bidawîkirina krîza deh salî ya li welêt wek xala sereke tê nirxandin.